Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET เช้านี้ …
11 มิ.ย. 2561

MARKET MONITOR
สรุปภาพตลาดในช่วงเช้า: ดัชนี SET เช้านี้ยังคงแกว่งทรงตัวต่อจากราคาปิดสัปดาห์ก่อน โดยปิดครึ่งวันเช้าที่ระดับดัชนี 1,722.52 จุด ปรับตัวบวกเล็กน้อยเพียง 0.48 จุด ด้วยมูลค่าซื้อขายราว 1.9 หมื่นล้านบาท ทั้งนี้ตลาดได้แรงซื้อหนุนจากกลุ่มพลังงาน (ENERG) และ กลุ่มธนาคาร (BANK) เช้านี้
มุมมองตลาดช่วงบ่าย: จากกราฟ 120 นาที ดัชนียังแกว่งตัวในลักษณะ Sideway Down ต่อเนื่อง กด Low และ High ต่ำลง สอดคล้องกับเครื่องมือเทคนิค Modified Stochastic ที่นอกจากคงสัญญาณขาย (%K&lt;%D) แล้ว ยังปรับตัวลดลงต่อเนื่อง เช่นเดียวกับ MACD ที่พลิกกลับต่ำกว่าค่าศูนย์ และ Signal Line ซึ่งบ่งชี้ถึงโมเมนตัมตลาดที่ค่อนข้างอ่อนแอ
ฉะนั้นมุมมองตลาดบ่ายนี้ ยังมอง SET จะแกว่งตามแนวโน้ม ลงทดสอบแนวรับ Previous Low บริเวณ 1,711 จุด ซึ่งหากหลุดมีแนวรับกรอบล่าง Sideway บริเวณ 1,703 จุด
กลยุทธ์ในช่วงบ่าย: ทั้งนักเก็งกำไรระยะสั้นและนักลงทุนระยะกลาง คงคำแนะนำเดิมถือเงินสด รอสัญญาณการฟื้นตัวก่อน
Point of View
ลุ้นรีบาวด์จากแนวรับ! เลือก CPALL จากกราฟรายวัน ราคารีบาวด์ขึ้นมาจากโซนแนวรับเส้นระนาบ โดยเครื่องมือทางเทคนิค ModifiedStochastic ปรับตัวเพิ่มขึ้นต่อเนื่องทั้ง %K และ %D แกว่งขึ้นจาก Oversold Zone ขณะที่ MACD พลิกกลับเหนือ Signal ชี้โมเมนตัมฟื้นตัวช่วงสั้น ฉะนั้นคาดหวัง CPALL รีบาวด์แนวต้าน 82.50 บ. ทั้งนี้หากหลุด 78.25 บ. ให้ Cut Loss ออกก่อน